
PROOEMIUM. 


§  T*  CPASTICI  morbi,  qui  communi  no- 
mine  tetani  comprehenduntur,  ca¬ 
lidarum  regionum,  ut  inter  scriptores  constat, 
praesertim  autem  utriusque  Indiarum,  com¬ 
munes  sunt.  Verum  interdum  tamen  vel  in 
temperatis,  ex  lassis,  irritatisve  nervis,  aliisve 
causis,  mortales  adoriuntur  et  auferunt. 


ii.  Sub  calidis  coelis,  saepius  invadunt  plu¬ 
viosis  et  frigidioribus  anni  temporibus,  quae 
incolae  ipsorum  lingua  monsoons  appellant. 

i 

Nulla  aetas  est,  nulltis  sexus,  nullum  tempera- 

A  memum, 

mentum,  color  nullus,  quo  his  morbis  mortales 
non  afficiantur. 

m.  Spastici  generis  morborum  praecipuae, 
et,  mea  quidem  opinione,  solae,  varietates 

sunt,  TETANUS ,  OPISTHOTONOS ,  TRISMUS,  et  CRAM¬ 
PUS.  Nullas  alias  varietates  conspicatus,  has 
perinde  describere  conabor,  ut  ducenties  fere 
observavi,  dum,  in  India  Orientali,  classis 
Britannicae  nautis  chirurgiam  faciebam. 
Emprosthotonon  nunquam  egomet  vidi  \  sed 
viderunt  Gregorius,  aliique  medici. 

iv.  Rem  propositam  persequendo,  animum 
ad  eam  varietatem  attendam,  Indue  Orien¬ 
talis  incolis  propriam,  quam  crampum  nun¬ 
cupant  medici.  Inductus  sum,  ut  id  facerem, 
quod,  duobus  annis,  aliquot  millia  Britanni¬ 
corum  militum  et  nautarum  ibi  merentium 
absumpsit ;  et  quod,  quantum  scio,  Girdle- 
stonius  solus  eam  scriptis  notavit,  et  is  qui¬ 
dem  leviter,  pro  rei  magnitudine. 


Gap.  I. 

Cap.  1= 


De  Definitione  et  excitantibus  Causis « 


v.  Tetanus,  quo  nomine  comprehenduntur 
varietates  supra  memoratae,  a  Culleno  defini¬ 
tur,  “  Plurium  musculorum  rigiditas  spastica” 
Sed,  ni  multum  fallor,  aptius  definiri  potest, 

Initio  plurium ,  sed ,  progressu  et  sub  finem , 
“  omnium  corporis  musculorum  contraClio  spa - 
“  stic a™ 

vi.  Tetanus,  qui  primus  opisthotoni  gradus 
est,  plerumque  oritur  ex  frigore  et  humore, 
quibus  commissum  est  corpus,  labore  vehe- 
menteve  exercitatione  calefa&um,  vel  fatiga¬ 
tione  intemperantiave  debilitatum.  Auras  iti¬ 
dem 

dem  siccae  et  frigidae,  in  hujusmodi  corpore* 
morbum  nonnunquam  excitant.  Quinetiam, 
aliquando  mortalibus  inducitur  hic  morbus 
quiete  super  humidis  navium  constratis,  udove 
humo  i  dum  corpora  simul  exponuntur  rori¬ 
bus  nodurnis,  aurisve  ex  paludibus,  locisve 
palustribus  aut  silvosis.  Interdum,  porro,  in¬ 
sequitur  aquam  frigidam  haustam,  et  lavatio¬ 
nem  in  aqua  frigida ;  ubi  exercitatione,  ul¬ 
la  ve  intemperantia  corpus  calefadum  est,  vel 
debilitatum. 

vn.  Nonnunquam  quoque  hic  morbus  effi¬ 
citur  gravi  in  apricis  labore,  post  exinanitio¬ 
nem  ;  cujus,  enimvero,  mirum  semel  exem¬ 
plum  vidimus.  Venus  vulgivaga,  quas,  una 
node,  tribus  quatuorve  deinceps  viris  constu¬ 
prata  erat,  et  postero  die  damnata,  ut,  in  apri¬ 
co,  ad  vesperam  usque,  jejuna  vehementer  la¬ 
boraret,  tetano  correpta  est.  Odo  dies  mor¬ 
bus  haud  remissus  perduravit.  Stomachus  in¬ 
terimi  erat  adeo  irritabilis,  et  ingestorum  im¬ 
patiens* 

patiens,  ut  medicamenta,  pariter  ac  esculenta 
et  potulenta,  revomeret ;  atque  tam  longo  je¬ 
junio,  tantisque  doloribus  non  perire  scortum, 
nobis  mirum  videbatur.  Nono  tandem  die, 
pauxillum  vini  aromatibus  incudi  stomachus 
retinuit.  Hoc  quotidie  assumendo,  simulque 
exiguas  doses  tinclura  opii ,  et  ex  materia  fir¬ 
ma  diaetam,  impudica  brevi  revaluit. 

viii.  Tetanus  haud  raro  oritur  ex  amputa¬ 
tis  membris,  exceptis  dentibus,  atque  pundis, 
laceratis,  contusisve  nervis.  Hic  denique  mor¬ 
bus,  ea  praesertim  species,  quam  trismum  na¬ 
scentium  nominant  medici,  nonnunquam  pro¬ 
ficiscitur  ex  diaeta  insalubri,  nimisve  parca  ; 
dummodo  adjuvent  alvus  astrida,  et  valetudi¬ 
nis  munditiaeque  incuria.  Nunquam  ex  his 
causis  morbum  ortum  ipsi  vidimus ;  sed,  ledis 
et  auditis  confisi,  quin  his  oriri  possit,  nulli 
dubitamus. 


Gap.  II 

Cap.  IL 
De  Signis . 

ix.  Tetanus,  ubi  ex  frigore  nascitur,  non» 
nunquam  subito  invadit,  alias  non  nisi  aliquot 
post  horas,  pro  vi  frigoris,  vel  modo  quo  ap¬ 
plicatur,  aliisve  rebus,  quas  memorare  non 
opus  est. 

x.  Tetanus  ex  frigore  ortus,  &  levibus  ple¬ 
rumque  incipit  doloribus,  qui  eos  simulant, 
quos  movet  incipiens  rheumatismus ,  et  a  mo¬ 
lesto  ubique  corporis  sensu.  Ingravescunt 
paulatim  hi  dolores  ;  et,  post  aliquot  horas,  vi¬ 
dentur  ciere  musculos  corporis,  eos  praecipui 
abdominis  et  thoracis,  in  contra&iones  spasti¬ 

cas.  Hoc  fere  tempore,  frigescunt  membro¬ 
rum  extremitates.  Nauseat  stomachus,  et  as¬ 
sumpta  revomit.  Vomitioni,  nisi  idoneis  me¬ 
dicamentis  remediisque  tempestive  sistatur, 
superveniunt  haud  intermissa  vomendi  cupi¬ 
ditas  et  nisus  ;  quae  obstant,  quo  minus  assu¬ 
mantur  esculenta,  potulenta,  et  medicamenta, 
atque  plerumque,  ad  extremum  usque,  ur¬ 
gent. 

xi.  Progrediente  morbo,  dolor  acutus  et 
profundus,  qui  nobis  videtur  septo  transverso 
inhaerere,  quoties  aeger  se  movere  tentat,  aut 
loqui,  ab  osse  pedoris  ad  spinam  pertendit, 
eumve  ad  locum,  qui  scapulis  interjacet. 

xii.  Hic  dolor  serius  ocius,  pro  vi,  qua  in¬ 
cursat  morbus,  male  afficit  musculos  posticos 
capitis  atque  cervicis  ;  simulque  spasmi  mus¬ 
culorum  abdominis  et  thoracis  in  spasmos  con¬ 
generes  movent  musculos  inferiorum  superio- 
rumque  membrorum,  itemque  eos  faciei. 


xm.  Ubi 

xiii.  Ubi  morbus  eo  increvit  gravitatis, 
musculis  qui  membra  flectunt,  iisque  qui  ex¬ 
tendunt,  rigiditate  aeque  pollentibus,  et  in 
contrarias  partes  trahentibus,  corpus  in  redtum 
vehementissime  porrigitur.  Quantis  nunc  do¬ 
loribus  cruciatur  aeger !  Quam  miserabiles 
eduntur  gemitus  et  ejulatus  !  Facies  quam  dis¬ 
torta  et  cadaverosa  !  Cruciamenta,  enimvero, 
majora  sunt,  quam  ut  verbis  describi  possint, 
animove  concipi.  Haec  morbi  forma,  quam¬ 
vis  non  terribilissima,  ea  tamen  nobis  videtur, 
quae  tetanus  stridtius  appellari  debet. 

xiv.  Hoc  tempore,  morbus  citissime  in¬ 
crescit.  Cum  truncus  corporis  inalgescit,  tum 
membrorum  extremitates,  simulque  lento  ubi¬ 
que  sudore  madet  cutis.  Paucis  sexagesimis 
horae  partibus,  tanta  se  vi  contrahunt  validi 
musculi  dorsi  spinaeque  omnes,  ut,  exsuperatis 
adversantibus  antici  corporis  musculis,  caput, 
nates  versus,  retrahant ;  musculis  interea  ab¬ 
dominis, 

dominis,  caeterarumque  anticarum  partium 
corporis,  rigidis,  et,  velut  tabula,  duris, 

xv.  Cum  eo  increverit  morbus,  et  non  ante, 
musculi,  qui  attollunt  maxillam  inferiorem, 
tam  immani  vi  se  contrahunt,  ut  dentium  or¬ 
dines  se  invicem  vehementissime  compri¬ 
mant  ;  neque  diutius  possit  miserandus  aeger 
loqui,  et  dicere  quid  expetat,  quantisque  do¬ 
loribus  crucietur, 

xvi.  Ubi  morbus  hujusmodi  malis  aegrum 
urget,  opisthotonos  strihtius  appellatur  ;  et, 
quantum  vidimus,  nunquam  non  lethalis  est. 
Contradio  autem  musculorum  inferioris  max¬ 
illae,  quae  nunc  facit,  ut  comprimantur  dentes, 
et  loquendi  impotens  fiat  opisthotonicus,  no¬ 
stra  opinione  non  constituit  eam  morbi  for¬ 
mam,  qute  trismus  striUius  nuncupatur.  Hoc 
enim  nomen  ei  tantummodo  tetani  varietati 
proprium  est,  quam  inducunt  amputata  mem¬ 
bra,  aut  laesi  nervi,  et  de  qua  infra  dicemus. 

i 

xvii.  Mor- 

xvn.  Morbus,  quem  persequimur,  omni 
forma  doloribus  aegrum  perexcruciat ;  praeser¬ 
tim  autem  opisthotoni  forma,  sub  qua,  uti  vi¬ 
detur,  eum  sentiendi  haud  raro,  simulque  ar¬ 
bitrio  animi  se  movendi,  impotentem  reddit» 

xviii.  Verum  vis  tamen  spasmorum  non 
diu  una  vice  urget.  Sexta  plerumque  horae 
parte,  intermittit ;  et,  per  intercapedines, 
musculi  non  solum  trunci  corporis,  et  extre¬ 
mitatum  membrorum,  sed  etiam  linguae,  in- 
feriorisque  maxillae,  relaxantur ;  id  sane, 
quod  opinionem  modo  propositam  confirmat. 

c» 

xix.  Per  intermissiones  spasmorum,  qui, 
dummodo  motus  aut  loquela  non  faciat  ut  re¬ 
petant,  interdum  tertiam  horae  partem,  raro 
amplius  dimidiam,  dant  intervallum  et  relax¬ 
ant,  dolores  interquiescunt,  et  aeger  de  vehe- 
mente  fame  et  siti  conqueritur.  Dummodo 
cibis  jejunitatem  expleat,  crudos  post  paulo 
revomit.  Quo  sitim  sedet,  ab  adstantibus  ex¬ 
petit 

petit  frigidam  aquam.  Sed  nequit  datam  de¬ 
vorare  ;  imo  visam  oculis  refugit,  et,  sicut  ti¬ 
more  perculsus,  perinde  singultientibus  mus¬ 
culis  convellitur  et  agitatur,  ac  si,  rabido  ani¬ 
mali  morsus,  hydrophobia  afficeretur. 

xx.  Progrediente  morbo,  aeger  nonnunquam, 
at  raro,  non  suae  mentis  est.  Quod  autem 
mirum  est,  sensus  plerumque,  nisi  ubi  urget 
vis  spasmorum,  integri  usque  ad  ultimum  ma¬ 
nent. 

xxi.  Functiones,  naturales  didse,  ut  in 
gravibus  morbis  solent,  semper  haud  pariim 
afficiuntur.  Exhalatio  cutis  neutiquam  natu¬ 
ralis  et  salutaris  est.  Sudor  enim  frigidus  et 
lentus,  qui,  per  accessiones,  erumpit,  crucian¬ 
tibus  doloribus,  et  vehementibus  musculorum 
contradionibus  movetur,  ideoque  morbidus  et 
insalubris  habendus.  “  Sudor,”  inquit  Sanc¬ 
tori  us,  “  semper  est  a  causa  violenta,  et,  ut 

talis,  sicut  statica  experimenta  docent,  im- 

“  pedit 

“  pedit  codlorum  perspirabilium  occultam  ex» 

“  cretionem.”  Urina  plerumque  supprimi¬ 
tur.  Alvus  semper  astridta,  nisi  ubi  urget  ea 
morbi  forma,  quam  nomine  crampi  infra  de» 
scribemus. 

xxii.  Tetanum  frigore  ortum,  quem  hadle- 
nus  persecuti  sumus,  semper  comitatur  febris. 
Arteriarum  pulsus  solito  duriores  sunt,  ac  ce¬ 
leriores  ;  et,  quo  frequentius  vehementiusque 
urgent  spasmi,  eo  earum  motus  citatiores  sunt, 
eoque  magis  inaequales.  Spiritus  quoque  ci¬ 
tus  est,  praeter  solitum,  et  laboriosus.  Remit¬ 
tentibus  vero  spasmis,  arteriae  tardius  et  ae¬ 
qualius  micant,  atque  facilior  fit  spiritus. 

xxiii.  Per  totum  tetani  cursum,  et  omni 
ejus  forma,  extremae  membrorum  partes,  prae¬ 
ter  naturam,  frigent.  Facies  pallet ;  et  lugu¬ 
bris  vultus  verbis  significantius  indicat,  quan¬ 
tis  malis  aeger  opprimatur.  Somni,  leves  et 

subinde 

subinde  interpellati,  corpus,  fame  et  doloribus 
confe&um,  nihil  fere  omnino  recreant. 

xxiv.  Descriptis,  quam  luculentissime  po¬ 
tuimus,  duobus  tetani  gradibus,  ordine  quo, 
post  frigus  et  exinanitionem,  adjuvantibus  la¬ 
bore  et  calore,  invadunt  et  urgent ;  nunc  ter¬ 
tium  morbi  gradum,  quem  trismum  nominant 
medici,  describere  aggrediemur. 

xxv.  T 'rismus,  ubi  nervis  pundlis,  contusis, 
aliove  ullo  modo,  praeter  membrorum  ampu¬ 
tationes,  laesis,  oritur,  initio  mitis  est,  et  sen¬ 
sim  increscit  ad  maximam,  et  saepe  lethalem, 
violentiam.  Verum  nonnunquam  tamen,  ut 
accepimus,  statim  post  nervum  laceratum, 
magna  vi  adoritur;  fortasse  in  iis  praesertim, 
qui  corporis  constitutione  aut  valetudine,  su¬ 
pra  modum,  irritabiles  sunt. 

xxvi.  Plerumque  tamen  levis  incipit  tris - 
mus  au  obtusu  iaesae  partis  dolore,  et  molesto 

sensu  ; 

sensu  ;  qui  pedetentim  aggravescunt,  et  serius 
ocius  in  spasmos  cient  ejusdem  partis  muscu¬ 
los.  Hi  spasmi  continenter  ingravescentes, 

haud  longo  post  tempore,  nisi  iis  fauste  sub- 

/ 

veniatur,  similes  vicinarum  partium  musculo¬ 
rum  spasmos  movent ;  et,  ad  postremum,  tho¬ 
racis,  cervicis  ;  itemque  maxillarum  inferio¬ 
ris,  quse,  per  singula  spasmorum  incrementa, 
superiori  vehementissime  apprimitur. 

xxvii.  Ubi  trismus  eo  pervenit  gravitatis, 
tetanum  strictius  didtum,  et  opisthotonon,  quas 
jam  tetani  formas  supra  descripsimus,  aliquan¬ 
tum  simulat.  Veium  musculi  tamen,  qui  in 
devorando  versantur,  itemque  musculi  sinci¬ 
pitis,  et  validiores  dorsi,  non  tam  immani  vi 
contrahuntur,  quam  in  iis  morbi  formis,  qua¬ 
rum  modo  mentionem  injecimus.  Spasmorum 
autem  incrementa,  singulis  vicibus,  longiora 
sunt :  quo  fit,  ut  corpus  plus  debilitetur,  et 
tnorbus  aegrum  certius  superet. 


xxviii.  Adc- 

xxviii.  Adorientem  trismum  rarissime,  si 
unquam,  comitatur  febris.  Arteriarum  i&us 
sunt  tardi  et  exigui,  nisi  per  spasmorum  in¬ 
crementa,  ubi  sunt  citatiores  solito,  simulque 
inaequales.  Pallet  semper  facies.  Lugubris 
vultus  est,  et  majorem  adhuc  anxietatem  ex¬ 
primit,  majoresque  dolores,  iis,  quibus  miseros 
urgent  tetanus  stridlius  di&us,  et  opisthoto¬ 
nos. 

xxix.  Cutis  simul  ad  suum  munus  invalida 
est.  Urina,  nisi  ubi  in  balneo  sit  reger,  sup¬ 
primitur.  Alvus  pertinaciter  astridia  est. 
Membrorum  extremitates,  imb  universum 
quidem  corpus,  inalgescunt,  et,  per  spasmo¬ 
rum  accessiones,  lento  diffluunt  sudore  ;  qui, 
uti  videtur,  per  spiracula,  spasmorum  dolo¬ 
rumque  vi  extruditur. 

xxx.  Per  spasmorum  decrementa,  vomitiones 
rariores  et  leviores  sunt,  quam  solent  in  iis  teta¬ 
ni  varietatibus,  quae  frigore  oriuntur.  Neque, 

enimvero* 

enimvero,  quantum  vidi,  musculi,  quorum  ope 
devorantur  cibi,  adeo  afficiuntur,  quin  aeger 
possit  cum  esculenta  tum  potulenta  glutire. 

xxxi.  Alimentum  tamen,  quantum  obser¬ 
vavimus,  nunquam  bene  concoquitur.  Ple¬ 
rumque,  enimvero,  accessione  spasmorum  re- 
deunte,  inconfedum  revomitur.  Omni  pro- 
fedo  tetani  tempore,  omnibusque  varietati¬ 
bus,  stomachus  partim  irritabilitate  insolita, 
partim  magna  vi  opii  quam  assumunt  aegri,  ad 
sua  munera  invalidus  est. 

xxxii.  Alimenti  coquendi  impotentia,  vi¬ 
gilia,  et  spasmorum  longinquitas,  trismum , 
quippe  in  quo  plerumque  majora  sint,  quam 
in  jam  didis  tetani  varietatibus,  his  fere  ma¬ 
gis  lethalem  reddunt. 

xxxiii.  Trismus ,  quem  movent  amputata 
membra,  rarissime  invadit  nisi  aliquot  post 
dies,  ubi  fere  jam  revaluerunt  incisae  partes. 

Tum 

Tum  spasmi  plerumque  subito  et  vehementer 
corripiunt  musculos  thoracis,  cervicis,  et  infe¬ 
rioris  maxillae.  Hujusmodi  contra&ionibus, 
per  complures  horas,  imo  haud  rarb  dies,  ur¬ 
gentibus,  dentes  usque  eo  comprimuntur,  ut 
aeger  possit  neque  cibos,  neque  potiones,  ne¬ 
que  medicamenta  assumere.  Morbus  tum  so¬ 
lum,  nostra  opinione,  trismus  apte  appellatur, 
cum  huc  processerit  gravitatis. 


xxxiv.  Qu5,  tanta  vi  morbi  urgente,  aeger 
alimenti  et  medicinae  aliquid  assumat,  quod 
eum  recreet  et  levet,  haud  insolitum  est  den¬ 
tium  unum  alterumve  excipere.  Plerumque 
autem  morbi  vim  mitigare  prorsus  nequit  me¬ 
dicina.  In  trismo ,  juxt4  ac  in  jam  descriptis 
tetani  varietatibus,  sensus  res  perinde  perci¬ 
piunt,  uti  sunt,  donec  absit  haud  amplius  una 
alterave  hera,  ut  mors  aegrum  interimat, 

xxxv.  Caeteris  tetani  varietatibus  descrip¬ 
tis,  nunc  eam  formidolosam,  et  plerumque  le- 

G  thalem, 

thalem,  exponemus,  quam  ii,  Indiam  qui 
incolunt  Orientalem,  crampum  nominant. 
De  hac  morbi  forma,  quae  mortalibus  ibi  ter» 
rarum  orbis  degentibus  propria  est,  omnes* 
quod  scimus,  au&ores,  praeter  Girdlesto» 
nium,  siluerunt, 

xxxvi.  Hic  morbus,  iis  semper  anni  tempo¬ 
ribus,  invadit,  quibus  frigidum  et  pluviosum 
coelum  est.  Adoritur  plerumque  nodtu,  aut 
primo  mane.  Spasmorum  fere  incursum  an¬ 
tegrediuntur  profluvium  alvi,  tormina  et  te¬ 
nesmus.  Haec  mala  comitantur  faciei  pallor, 
vultus  luctuosus,  prostratae  vires,  extremitates 
frigidae.  iEger  simul  stomachus  est ;  atque, 
nisi  ei  idoneis  medicamentis  opituletur,  brevi 
perpetua  et  gravissima  vomitione  vexatur. 

xxxvii.  Paucis  sexagesimis  horae  partibus, 
post  accessionem  spasmorum,  qui  sane  citissi¬ 
me  ingravescunt,  musculi  inferiorum  mem¬ 
brorum  vehementissimis  spasmis  corripiun¬ 
tur  ; 

tur  ;  neque  multo  post,  itidem  musculi  abdo™ 
minis,  thoracis,  cervicis ;  item  que  faciei  mus» 
culi,  qui  profedto,  magis  horrendum  in  mo¬ 
dum,  distorquentur,  quam  in  prima  morbi 
forma,  quam  tetanum  strictius  appellavimus. 

xxxviii.  Sed  hic  observandum  est,  miseros 
raro,  donicum  eo  increverit  morbus,  vivere  : 
nam  plerumque,  prima  aut  secunda  hora,  in¬ 
tercipiuntur.  Siquando  sextam  septimamve 
horam  excedunt  superstites,  aliqua  vitae  con¬ 
servandae  spes  medicum  tenet, 

xxxix.  Mala,  quae  modo  memoravimus,  pa¬ 
rum,  si  omnino,  remittunt ;  praesertim  vomi¬ 
tio,  quae  adeo  urget,  ut  aeger  neque  potiones 
neque  medicamenta,  quibus  levetur,  possit  as¬ 
sumere. 

xl.  Quo  magis  ingravescunt  spasmi,  eo  ma¬ 
gis  extremae  membrorum  partes,  et  totum  qui¬ 
dem  corpus,  inalgescunt.  Notse  oris  minuun- 

tur.  Oculi  in  orbitas  recedunt.  Extremi,  cum 
manuum  tum  pedum,  digiti  livescunt.  Spiri¬ 
tus  fit  celer  et  laboriosus ;  atque  arteriarum 
pulsus,  qui  initio  erant  tardi  et  exigui,  nunc 
fiunt  celeres  et  insequales.  Summa  ubique 
cute  oritur  frigidus  sudor.  Singulis  temporis 
minutis,  cor  et  arteriae  imbecillius  micant ; 
harumque  demum  motus,  admoto  carpo  digi¬ 
to,  vix  percipi  possunt. 

xli.  Hujusmodi  malis  millia  fortium  mili¬ 
tum  atque  nautarum  in  India  Orientali  pe¬ 
rierunt.  Ex  his  plurimi,  inter  vomendum  aut 
dejiciendum,  intercepti  sunt. 


Gap.  III. 

Gap.  III. 

De  Diagnosi . 

xlii.  Primo  accessu,  morbus,  quem  perse¬ 
quimur,  ubi  frigore  et  humore  oritur,  nonn un¬ 
quam,  ut  supra  memoravimus,  incipientem 
rheumatismum ,  vehementemve  musculorum 
distentionem,  simulat.  Magna,  enimvero,  si¬ 
militudine,  quae  his  interdum  morbis  inter¬ 
cedit  cum  tetano,  confiteor,  me  aliquot  semel 
horas  deceptum  esse.  Hoc  errore,  et,  post 
eum  dete&um,  curandi  viam  ineundo  quam 
docet  Cullenus,  medicinam  frustra  feci,  ne¬ 
que  potui  aegrum  servare. 

xliii.  Aliquando  quoque,  ut  supra  diximus, 
est,  sicut  in  hydrophobia,  tanta  devorandi  dif¬ 
ficultas, 

ficultas,  ut  aeger  neque  cibos,  neque  potiones, 
neque  medicamenta,  glutire  possit. 

xliv.  Medicus  tamen  poterit,  utrum  teta¬ 
nus  urgeat,  an  rheumatismus ,  musculorumve 
distentio,  dignoscere:  dummodo  animadvertat, 
inalgescant,  necne,  membrorum  extremitates; 
qualis  sit  arteriarum  pulsus ;  demittatur,  nec¬ 
ne,  animus ;  qualis  sit  faciei  color ;  qualis 
vultus  ;  et  praesertim,  an  dolor  altus  et  acutus 
subinde  penetret  ab  osse  pebtoris  ad  spinam, 
atque  spasmi  accedant. 

xlv.  Devorandi  difficultas  tantum  urget,  ii? 
temporibus,  ubi  remittunt  spasmi,  atque  potu 
sitim  explere  aeger  aggreditur.  Eb  cum  per¬ 
ventum  sit,  tetanus,  pro  hydrophobia,  vix  ha¬ 
beri  potest,  saltem  si  aeger  rabido  animali  mor¬ 
sus  fuerit 

Gap,  IV» 

De  Causa  Proxima . 


xlvi.  Morbum,  quem  tradamus,  haud  raro 
oriri  ex  frigore  atque  humore,  quibus  commis¬ 
sum  sit  corpus,  supra  modum  calefadum,  aut 
sudore  perfusum,  inter  omnes  medicos  conve¬ 
nit,  Nemo  tamen,  quantum  scimus,  conatus 
est  exponere,  quemadmodum  detrimentum,  a 
frigore  it  humore  acceptum,  tantam  vim  mor¬ 
bi  moveat.  Rem  igitur  intentatam  tantae 
magnitudinis,  pro  facultate,  explicare  aggre¬ 
diemur. 

xlvii.  Ex  quo  tempore  vixit  Sanctorius, 
consentiunt  medici,  exhalatione  cutis,  quse  ex 
arteriis,  venis,  nervis,  vasis  absorbentibus  et 
exhalantibus,  mirum  in  modum,  intextis  ac 

implicatis 

implicatis  constat,  plus  quotidie  materiae  ex 
corpore  dissipari,  quam  quod  secernant  glan¬ 
dulae,  et  excernant  vise  naturales» 

xlviii.  Convenit  quoque  inter  omnes,  fri¬ 
gus  et  humorem,  modo  iis  exponantur  morta¬ 
les,  praesertim  calidi  et  sudore  perfusi,  cum 
summam  cutem  astringere,  tum  ejus  meatibus 
sic  officere  ut  non  solum  sudor, ^si  quis,  su¬ 
bito  supprimatur,  verum  etiam  salutaris  exha¬ 
latio,  qu&  superflua,  et  haud  dubie  nociva,  ma¬ 
teria  ex  corpore  in  auras  effugiat» 

xlix.  Halitu  cutis  suppresso,  materia  noci- 

/ 

Va,  quae  per  eum  dissipari  solet,  in  sanguine 
retinetur,  et  eundem  plus  minus  vitiat.  “  Om- 
**  nis  vero  humor  jam  secretus,  vel  natura, 
*c  vel  morbo,  plus  miniis  resorberi  potest,  et 
ee  in  sanguinem  redire,  eundemque  nonnihil 
et  corrumpere,  et’ tum  forsan  per  organa  non 
s<  sua  rursus  secerni,  vel  saltem  transire 

l.  Quam 


*  Vid.  Gregor.  Competit*  Medicin ,  Theoret .  §  698, 

hi  Quam  nociva  sit  materia,  modo  retinea¬ 
tur,  quam  dissipare  solent  cutis  spiramenta, 
adhuc  magis  patebit  ex  iis,  quae  didturi  su¬ 
mus.  Ift  India  Orientali,  ut  in  BeNgalia 
aliisque  partibus  haud  ignorant  mortales,  pau¬ 
cis  post  horis,  quam  ventus  a  siccis  regionibus 
.  dare  inceperit,  cutis  viae  astringuntur,  supe- 
rioresque  siccescunt  manuum  partes,  Qui  hu¬ 
jusmodi  ventis  sese  committunt,  ii  angina  ma¬ 
ligna,  aliisve  morbis  putridis,  intercipiuntur* 

li.  Pulmonum  halitus,  uti  nunc  compertum 
est,  constat  ex  hydrogenio  carbonuto:  et  vix 
dubium  est,  quin  is  quoque  halitus,  quem  cu¬ 
tis  meatus  emittere  solent,  ex  iisdem  naturis 
componatur  \  quae  fortasse  quasdem  insuper 
ammoniacas,  aliasve  nocivas  nondum  bene 
cognitas,  secum  commixtas,  continent. 

lii.  His  cognitis,  adhuc  magis  adducimur, 
ut  credamus,  materiam,  qute  per  cutis  spira¬ 
mina  effugere  soleat,  natura  nociva  esse,  et, 

D  modo 

modo  his  astridis  retineatur,  gravibus  morbi 
occasionem  praebere, 

t  •  ' 

liii.  His  concessis,  mihi  haud  dubium  vi¬ 
detur,  retentam  materiam,  quam  dissipare  so» 
ieant  cutis  spiramenta,  aliis  forsan  nocivis  o- 
nustam,  et  extremarum  arteriarum  nervos,  sua 
natura  valde  irritabiles,  stimulantem,  proxi¬ 
mam  omnium  malorum  causam  esse,  quibus 
mortales  tetanus  afficiat. 

liv.  Sed  quaeratur,  quomodo  nervi,  ampu¬ 
tatis  membris  alioquive  laesi,  cutis  halitum 
supprimere  possint.  Nervis  quacunque  cau¬ 
sa  laesis  ingens  dolor  movetur,  qui  non  potest, 
quin  somnum  impediat.  Verum,  44  quae,’* 
inquit  Sanctorius,  44  impediunt  somnum, 
44  impediunt  quoque  perspirationem  codi  per- 
44  spirabilis.”  Quinetiam,  44  pundura  nervi,” 
ut  idem  effatur  audor,  44  si  lade,  farina,  vel 
44  simili  claudatur,  ichor  retentus  ita  acris  fit, 

44  ut 

u  ut  moriantur  convulsi,  nisi  oleo  aperiatur 
u  vulnus.” 

lv.  His  consideratis,  ad  quas  sane  confir¬ 
manda,  alios,  si  opus  esset,  au&ores  possemus 
citare,  licet  concludere,  cutem  et  extremas 
ejus  arterias,  propter  consensum,  qui,  per  ner¬ 
vos,  iis  intercedit  cum  partibus  vulneratis, 
haud  minus  laesis  nervis  affici,  quam  frigore  et 
humore. 

lvi.  Suppressa  materia,  quam  corpori  noci¬ 
vam  esse  ostendimus,  est,  ut  nobis  videtur, 
non  solum  morbi,  de  quo  scribimus,  proxima 
causa,  sed  etiam  acuti  rheumatismi ,  podagrae, 
et  diabeta.  Quippe  hi  tres  morbi,  id  sane 
quod  verisimillimam  hanc  opinionem  reddit, 
in  Europa,  caeterisque  coelis  humidis,  morta¬ 
les  saepe  cruciant  et  attenuant ;  dum,  in  cali¬ 
dis  orbis  terrarum  regionibus,  vix,  vel  saltem 
rarissime,  cognoscuntur.  Quinetiam,  ut  ple  re¬ 
lique  medicorum  comperti  sunt,  rheumatismus 

optime 


optime  curatur  s.udorem  ubique  corporis  copi¬ 
osum,  tenuem,  et  calidum  eliciendo,  neque,  e- 
nimvero,  aliter  persanari  potest. 

lvxi.  Putamus,  diabete  quoque  affe&is  utiLe 
fore  sudorem  movere  ;  quippe  quorum  morbus 
a  suppressa  cutis  exhalatione  haud  dubie  oria¬ 
tur. 

*  s  *  ’  ^  l  _  *  2.  >>  <  »-  ■»%-  f  f  <%/• 

*  "  *  .r .  t  *  ’  '  ■  *  ■ 

lviii.  Neque,  enimvero,  dubitamus,  quin  a 
sudore  elicito  podagrosi  maximum  itidem  com¬ 
modum  acciperent.  Namque  verisimillimum 
est,  suppressum  cutis  halitum  esse  proximam 
morbi  causam,  quo  eorum  articuli  diserucien- 

N 

tur.  Quippe  podagricorum,  eorumque  qui 
vina  acida  cerevisiamque  potant,  simulque 
sunt  forsan  aliis  vitee  partibus  intemperati, 
summa  cutis,  ut  nemo  ignorat,  semper  est  ca¬ 
lida  et  perarida.  Enimvero  haud  scimus,  an- 
non  etiam  in  prole  reviviscat  hujusmodi  cor¬ 
poris  habitus,  et  podagram  propaget. 

lix.  Materia,  quae,  per  cutis  foramina,  ex 

corpore  dissipari  solet,  retenta  identidem  in 
articulis  deponitur  ;  durescitque  in  calculosam 
naturam,  quae  'serius  modo,  modo  ocius,  po¬ 
dagricorum  articulos  immobiles  reddit.  Haec 
enim  natura,  uti  nunc  periculo  compertum 
est,  ex  urate  sodce  constat,  in  quem  vero  haud 
absimile  est  illam  materiam  transmutatam  es¬ 
se,  justo  diutius  in  corpore  manendo.  ; ! 

i  ' 

lx.  Concessis  iis,  quae  diximus,  nobis  vide¬ 
tur  aequum  concludere,  sedem  podagrae  et 
rheumatismi  esse  in  patulis  extrems&rum  arte¬ 
riarum  surculis  *,  qui,  quippe  obstru&i,  atque 
sanguine  praeter  modum  distenti,  solito  acrius 
sentiunt,  ideoque  dolore  excruciantur. 

lxi.  Nequaquam  igitur  mihi  convenit  cum 
claro  medico  Londiniensi,  qui  contendit,  po¬ 
dagram  et  rheumatismum  iis  vasis  inhaerere, 
quae  lymphatica  nuncupent  medici  Nam, 

his 

*  Vid.  Latham.  Letter  to  Sir  George  Baker  on 
Qout  and  Rhetijnaiism* 

his  vasis  obstru&is,  praesertim  eorum  extremi- 
tatibus,  superveniunt  tumores,  albescentes,  ni¬ 
tescentes,  qui  prementibus  digitis  cedunt ; 
qualesque  in  partibus,  quas  discruciant  poda¬ 
gra  et  rheumatismus,  nunquam,  quantum  sci¬ 
mus,  oriuntur, 

lxii.  H^c,  de  proxima  tetani  causa,  dixi¬ 
mus,  partim  rei  magnitudine  indu&i ;  et  par- 
tim,  ut  alii,  quibus  sint  majus  otium  et  majo¬ 
res  facultates,  ad  eam  indagandam  animum 
advertant. 


Cap.  V, 

De  PrognosL 

* 

lxiii.  Cognitis  iis,  quae  de  tetano  scriptis 
tradiderunt  au&ores,  itemque  iis,  quae  narra¬ 
vimus,  aequum  videtur  concludere,  semper 
periculosum  morbum  esse,  imo  plerumque  le- 
tbalem  \  praecipue  cum  oriatur  nervis  ampu¬ 
tatione  membrorum,  alioquinve  laesis,  ubi, 
enim  vero,  rarissime  sanatur* 

lxiv.  Qu  an  quam  autem  tetanus  gravissi¬ 
mus  sane  morbus  est,  et  maximo  semper  me¬ 
tu  terret ;  tamen,  si  peritus  medicus  opportune 
arcessatur,  et  prompte  diligenterque  curandi 
viam  sequatur  quam  exponemus,  saepius,  ut 
speramus,  eveniet,  ut  aegri  revalescant. 


txv.  Ita 

lxv.  Ita  fore,  nos  edocuit  experientia.  Nam 
ducenti  fere  tetanici  nobis  curae  fuerunt,  et 
possumus  verissime  asserere,  ex  his  duos  tan¬ 
tum  morbo  succubuisse.  Horum  unus,  qui 
ex  duro  labore  et  frigore  morbum  nactus  est, 
prae  errore  morbi,  in  quem  incidimus,  perivit. 
Alter,  post  contusum  pedis  pollicem,  morbo 
affectus  est ;  neque  ejus  uxor  certiores  nos  fe¬ 
cit  de  invaletudine,  donec  morti  eum  eripien¬ 
di  tempus  praeterivisset. 

Gap.  VI. 

I 

De  Curatione . 

ts 

ixvi.  Cognitis  iis,  quae  supra  diximus,  de 
causis  tetani  remotis  et  proxima,  restat,  ut  ex¬ 
ponamus,  quibus  medicamentis  et  remediis 
optime  curetur. 

lxvii.  Medicorum  est,  primum  ut  advocati 
advenerunt,  dare  operam,  ut  quamprimum 
sanguis  in  superficiem  corporis  aequaliter  dis¬ 
tribuatur.  Hunc  in  finem,  opus  est,  ut  sum¬ 
mam  cutem  emolliant,  laxent,  ej usque  forami¬ 
na  aperiant. 

lxviii.  Hoc  consilio,  aeger  in  balneum 
quamprimum  demittendus  est,  cujus  tempe- 

E  ries 


34 


DE  TETANO. 


ries  ea  debet  esse,  quantam  corpus  sine  in¬ 
commodo  pati  possit,  et  in  eo,  quartam  horae 
partem,  rarissime  diutius,  manere.  Interea 
debet  laneis  acriter  perfricari  ab  uno  duobusve 
hominibus.  Ei  simul  porrigendum  est  vinum 
Maderiense  carvophyllis  et  macide  imbu¬ 
tum,  ut  cochleatim  assumat,  donec,  extremis 
membrorum  partibus  incalescentibus,  morbi¬ 
da  stomachi  irritabilitas  conquieverit.  Dein¬ 
de  balneo  submovendus  est,  et,  calidis  laneis 
involutus,  et  in  leUum  impositus,  refrican¬ 
dus  ;  neque  interea  debet  vini  usum  intermit¬ 
tere,  sed  frequentius  atque  copiosius  bibere, 
dum,  ubique  cutis,  sudor  oriatur. 

i 

lxix.  Ubi  huc  perventum  est,  mger,  inter¬ 
mittentibus  malis,  interquiescit.  Dein,  ut 
prinjuin  pati  potest  stomachus,  debet,  prout 
unum  gula  appetat  aliudve,  assumere  aquam 
deco&am  ex  pullis  gallinaceis,  aut  jusculum 
ex  carne  bubula  vitulina  ve,  aut  jusculum  ex 
iisdem  pedibusve  vitulinis  coadum,  aut  cyca- 

tem 

lem  circinalem  *  et  vinum,  quibus  immixta  a- 
romata  fuerint. 


lxx.  Tum,  simul  ut,  bis  fadtis  et  assumptis* 
sanguis  in  superficiem  corporis  satis  diffusus 
est,  oportet  aegrum  viginti  quinque  trigintave 
tinclunz  opii  guttas,  in  cyatho  vini  aromatibus 
mixtis  imbuti,  assumere.  Nunquam,  vel  sal¬ 
tem  rarissimi,  opus  erit,  ut  saepius  assumat. 

,  /• 

lxxi.  Quum,  in  hoc  morbo,  nulla  mora  in¬ 
terponenda  sit,  dummodo  balneum  non  possit* 
expedite  parari,  levidensibus  laneis  ex  aqua 
calida  expressis,  quibus  aspersum  sit  alcohol 
camph oratum ,  corpus  vehementissime  frican¬ 
dum  est ;  dein  eadem  per  omnia  curatio, 
quam  modo  explicavimus,  sine  mora,  adhi¬ 
benda. 


lxxix.  Ubi  morbus  nervis,  ex  parte  lacera¬ 
tis,  aut  pundtis,  oritur,  oportet,  ut  conquies¬ 
cat 


*  Angiice  sago. 

cat  irritatio,  sine  mora,  laesum  nervum  ex 
transverso  persecare  ;  dein  plagae  calidis  fotae, 
quorum  quartam  saltem  partem  constituat  al¬ 
cohol  camphoratum ,  calidum  oleum  terebin¬ 
thinum  infundere ;  tum  superinducere  calida 
cataplasmata.  Haec  identidem  repetenda  sunt, 
prout  opus  videatur,  donec  vulnerata  pars  op¬ 
tato  suppuraverit.  Quoties  membrorum  am¬ 
putatio  morbum  excitavit,  ligamentum  quam¬ 
primum  resolvendum  est ;  et  quoties  contusio, 
plures  altae  plagae  scalpello  in  longitudinem  fa¬ 
ciendae  :  dein  aegrae  partes  iisdem,  quae  modo 
diximus,  remediis  fovendae  et  curandae. 

lxxiii.  Dum  haec  fiunt,  quo  consopiatur  ir¬ 
ritatio,  oportet  balneo,  et  frictionibus,  et  vino 
Maderiensi  aromatibus  jam  didtis  mixto, 
consequi,  ut  in  cutem  et  membrorum  extre¬ 
mitates  salutariter  diffundatur  sanguis  ;  et  ut 
jusculis  nutrientibus  et  levibus,  qualia  supra 
memoravimus,  ea  copia  quam  ferre  et  conco¬ 
quere  possit  stomachus,  vires  reficiantur. 

lxxiv.  Quod  si  deest  vinum  Maderiense 
quod  paret  aeger,  aut  deest  quo  id  emat ;  et 
vinum  rubrum  Lusitanum,  quod  secundas 
tenet,  in  stomacho,  ut  haud  raro,  acescit ;  al¬ 
cohol  gaelicum  aqua  fervida  et  aromatibus 
temperatum,  eorum  vice,  assumendum  est. 

lxxv.  Mirum  sane  est,  quantum  vini,  vel 
alcoholis  diluti,  praecipue  postquam  aliquan» 

diu  increverit  morbus,  aegri  assumant,  prius» 

«» 

quam  ex  arteriarum  pulsu  scire  possint  medi¬ 
ci,  cerebrum,  et  vasa  quae  sanguinem  distri¬ 
buant,  assumpto  affici. 

i  %  . 

Lxxvi.  Opium,  ut  experientia  didicimus,  ubi 
prius  adhibetur,  quam  vinum  calidum,  aro¬ 
matibus  mixtum,  assumptum  est,  et  fa6tae 
sunt  caeterae  partes  curationis,  quam  supra 
memoravimus,  nihil  praeterquam,  stomachum 
adeo  infirmando,  ut  haud  inulto  post  conco¬ 
quendi  impotens  fiat,  mortis  gradum  accele¬ 
rat. 


lxxv  ii.  Ad- 

lxxvii.  Addudus  sum,  ut  ita  crederem  ^ 
conspicatus  opium,  tam  liquidum  quam  con¬ 
cretum,  magna  copia  aliquot  post  horas  revo¬ 
mi,  quam  devoratum  esset,  et  mortem  semper 
magnam  ejus  vim  in  stomacho  retentam  con¬ 
sequi  Eadem  mala  ex  vomitoriis  et  cathar- 
tmis,  quae  tetano  laborantibus  praescribunt 
nonnulli  medicorum,  haud  semel  vidi. 

lxxvtii.  Quanquam  perfusio  corporis  ex 
aqua  frigida,  a  nonnullis  medicorum  multum 
laudatur,  tamen  ne  unum  quidem  tetano  cru¬ 
ciatum  vidimus,  qui  hinc  opem  impune  peti¬ 
visset.  Verum  haud  negamus  tamen,  quin 
sint  tetanici,  quibus,  modo  juvenes  et  robusti 
sint,  qui  ad  frigori  resistendum  valeant,  neque 
etiamnum  multum  increverit  morbus,  perfusio 
proficiat.  At  vero  vel  hujusmodi  aegri,  simul 
ut  satis  perfusi  frigida  aqua  sint,  debent,  sine 
mora,  vinum  caeteraque  supra  dida  assumere  ; 
simulque  uti  caeteris  expositae  curationis  par¬ 
tibus,  quatenus  idoneae  videantur. 

ixxix.  Qui- 

lxxix.  Quibus  autem  tetanicis,  seu  natura 
infirmis  seu  morbo  debilitatis,  arteriarum  pul¬ 
sus  exigui,  tardi,  et  imbecilles  sunt,  inalges- 
cuntque  membrorum  extremitates,  eos,  quip¬ 
pe  cum  nequeant,  quo  minus  frigore  torpeant, 
resistere,  frigida  aqua  perluere  periculosissi¬ 
mum  est,  et  vix  non  statim  lethale.  Quum 
ita  sit,  consulto  et  deliberato  ante  opus  est, 
quam  audet  medicus  aqua  frigida  tetanicum 
perfundere. 

lxxx.  Hoc  tantum  praeterea  habemus,  quod 
adjiciamus,  quamcunque  curationem  caeteris 
anteferendam  judicet  medicus,  eam  quam  ma¬ 
turrime  expeditissimeque  exsequi  debet.  Si 
enim  cunctetur  animi  dubius,  quid  faciat, 
eundo  increscet  neglectus  morbus,  neque  ulla 
postea  medicina  curari  poterit. 

lxxxi.  Ubi  praesentanea  curatione,  qualem 
^upra  exposuimus,  corpore  aequaliter  toto  ori¬ 
tur  sudor  copiosus,  tenuis,  et  tepidus :  nihil 
praeterea  opus  est,  nisi  ut  vino  aqua  tempera¬ 
to, 

to,  aliisque  diluentibus  potionibus,  sudor  ali- 

\ 

quot  horas  eliciatur  ;  dein  aeger  assumat  escu¬ 
lenta  quaedam  nutrientia  et  conco&u  facilia, 
simulque  interdum  medicamenta  quaedam, 

i 

cardiaca  di&a,  ex  iis  quae  calefaciunt  et  sti¬ 
mulant  ;  tumque,  ut  paululum  revaluit,  laneo 
vestitu  corpus  tutetur,  ne  a  frigore  detrimen¬ 
tum  accipiat.  Tali  curatione  possum,  salva 

V 

veritate,  asseverare,  me  ducentos  prope  tetani¬ 
cos  ad  sanitatem  perduxisse  ;  quorum  unius 
historiam  hic  subjiciam,  quippe  cum,  quan¬ 
tum  haec  valeat  curatio,  optime  ostendat. 

lxxxii.  Vir  militaris,  ex  calido  coelo  redux, 
ad  occidentalem  Anglije  partem  profe&us 
est,  ut  suos  viseret.  Apud  quos,  dum  se  re¬ 
creabat,  rheumatismo  et  febricula  correptus 
est.  Hinc  Londinium  redivit,  revalescens 
quidem,  sed  nondum  confirmatus.  Dum  hic 
morabatur,  accidit,  ut  postero  mane,  quam 
plateas  frequentes  perambulasset,  quo  lumina 
fenestrarum  admiraretur,  quibus  gaudium  et 
laetitiam  restitutae  nuper  pacis  populus  agitabat, 

ubiquq 

ubique  corporis  doloribus  cruciaretur,  qui 
paulatim  abierunt  in  rigiditatem  musculorum 
pedloris,  occipitis,  cervicis  et  faucium. 


lxxxiii.  Audita  ejus  invaletudine,  Vetere 
amicitia  permotus,  properavi,  ut  viserem.  Sed, 
hei  mihi  !  qualis  erat,  quantumque  mutatus  ab 
illo,  quem  nuper  cognoveram.  Facies  se  obli¬ 
quabat  ad  dextrum  humerum.  Rigebant  mus¬ 
culi  cervicis,  duritia  tabulas  prope  aequales. 
Maxillarum  inferior  superiorem  adeo  appri¬ 
mebat,  ut  compressorum  dentium  ordines  co¬ 
chlearis  marginem  yix  intromitterent.  Arte¬ 
riarum  pulsus,  sexagesima  horae  parte,  haud 
amplius  quadraginta  aut  quinquaginta  erant, 
simulque  exigui.  Tanta,  per  duas,  hebdoma¬ 
das  continuas,  fuerat  dolorum  vis,  ut  dies  noc¬ 
tesque  fere  insomnes  egisset  aeger,  grata  nun¬ 
quam  quiete  recreatus.  Nihil  devorare  pote¬ 
rat,  praeter  sorbitionem,  quam,  quippe  inju¬ 
cundam,  parum  appetebat. 


lxxxxv.  Hoc  tempore,  tres  eum  medicinae 

F  periti 


42 


DE  TETANO. 


periti  quotidie  visebant ;  quorum  autem  duo 
tantum  praecipiebant,  qua  ratione  curandus 
esset.  Alter  eum,  perinde  ac  rheumatismo  af¬ 
fectum,  curabat :  alter  hoc  tantum  agebat,  ut 
excogitaret,  quibus  ministris  caput  et  collum 
in  pristinum  redtum  reduceret. 

lxxxv.  Quum  amicus  in  summo  discrimine 
versaretur,  et,  nisi  aliis  ei  auxiliis  subventum 
esset,  brevi  perixsset,  spreta  medicorum  invidia, 
et  omnibus  amici  saluti  posthabitis,  sine  mo¬ 
ra  curavi,  ut  libram  prope  vini  aromatibus 
mixti  biberet;  et  statim  fere  post  jusculum  ex. 
carne  bubula,  jusculum  coadtum  ex  eadem 
vitulinisve  pedibus,  cycatem  circinalem  cum 
vino,  vicissim  assumeret  ea  copia,  quam  ferre 
et  concoquere  posset  stomachus.  Cervicem,  ut 
supra,  fovendam  curavi,  dein  perfricandam  li¬ 
nimento  volatili  camphorato .  Vespere,  meo 
jussu,  haustum  anodynum,  cui  inerant  trigin¬ 
ta  tinElurce  opii  guttae,  devoravit,  qui,  per  qua- 
tuor  horas  continuas,  placidum  ei  somnum 
conciliavit. 


lxxxvi.  In 

lxxxvi.  In  hac  curatione  decem  dies  per¬ 
severando,  usque  eo  revaluit,  ut  posset  in  rus 
gestari.  Diu  autem  postea  rigidi  manserunt 
musculi  ;  et,  pro  vino  rubro,  quod  in  stoma¬ 
cho  acescebat,  alcohol  Gallicum  aqua  dilutum 
substituit. 

lxxxvii.  Quum  mentionem  fecerimus  te¬ 
tani  varietatis,  quam,  quippe  recenter  natis 
propriam,  trismum  infantum  medici  nomi¬ 
nant  ;  hic  loci  haud  alienum  erit,  paucis  dice¬ 
re,  qua  ratione,  et  quibus  medicamentis  reme¬ 
diisque  curari  debeat. 

lxxxviii.  Hunc  morbum  nunquam  vidi¬ 
mus ;  nisi  per  eum  medici  intelligant  convul¬ 
siones,  quibus,  per  quindecim  vigintive  post 
partum  dies,  opportuni  infantes  sunt.  Hujus¬ 
modi,  enimvero,  convulsiones  compluries  con¬ 
spicati  sumus. 

lxxxix.  'Trismus  nascentium ,  ubi  putatur  ex 
retento  meconio  oriri,  plerumque  potest  alvum 

leniter 

leniter  purgando  curari.  Hoc  consilio,  man¬ 
na,  oleum  ricini ,  vel  magnesia  assumenda  est 
ea  copia,  quae  infantis  viribus  conveniat. 

xc.  Si,  ut  interdum,  haec  medicamenta  non 
satis  valeant,  unum  alterumve  submuriatis  hy~ 
drargyri  granum,  cum  pauxillo  jusculi  coadti 
.  ex  ribibus ,  debet  adhiberi.  Hoc  medicamen¬ 
tum  haud  raro,  ut  nosmetipsi  vidimus,  infan- 
tum  convulsiones  percurat.  ... 

xci.  Ubi  autem  morbus  a  ladle  parco  insa- 
lubrive  nascitur,  aut  alimento  pravo,  aut  im- 
munditia,  aut  calore  corporis  non  materna  cu¬ 
ra  foto  ;  e  dicacissima  remedia  erunt  copia  lac- 

* 

tis  boni,  quo  profe&o  solo,  per  primum  men¬ 
sem,  ali  debet  infans ;  munditia  ;  tenera  piae 
matris  cura  ;  et  vestitus,  qualis  salutarem  in¬ 
fantilis  corporis  calorem  foveat. 


FINIS. 

